ওয়ালটন এসি কিনে লাখ টাকার ‘ভাউচার’ লাভ
ওয়ালটনের ডিজিটাল ক্যাম্পেইন সিজন-২০ এ এসি কিনে এক লাখ টাকা ‘ক্যাশ ভাউচার’ পেয়েছেন রাজধানীর উত্তরার ডা. ইয়াসীন আলী। গাজীপুরের বঙ্গমাতা শেখ ফজিলাতুন্নেছা মুজিব মেমোরিয়াল কেপিজে স্পেশালাইজড হাসপাতালের করোনারি কেয়ার ইউনিটের মেডিকেল অফিসার হিসেবে কর্মরত রয়েছেন এই চিকিৎসক। ওয়ালটন সংবাদ বিজ্ঞপ্তিতে জানিয়েছে, শনিবার বাসায় ব্যবহারের জন্য রাজধানীর নিকুঞ্জ ওয়ালটন প্লাজা থেকে ৮ হাজার ৯৯০ টাকা এককালীন পরিশোধে ৫৬ হাজার ৯৯০ টাকা মূল্যের এক টনের একটি এসি কেনেন তিনি।এসি কেনার পর ইয়াসীন আলী তার নাম, মোবাইল নম্বর ও পণ্যের মডেল নম্বর দিয়ে ডিজিটাল নিবন্ধন করেন। এর কিছুক্ষণ পরই তিনি ‘ক্যাশ ভাউচার’ পাওয়ার সুখবরের মেসেজ পান।
বিজ্ঞপ্তিতে বলা হয়, রোববার তার হাতে আনুষ্ঠানিকভাবে এক লাখ টাকার ক্যাশ ভাউচার তুলে দেন ওয়ালটনের কর্মকর্তারা। এ সময় ওয়ালটন এসির ব্র্যান্ড ম্যানেজার খলিলুর রহমান, ওয়ালটনের ডেপুটি ডিরেক্টর অপূর্ব সরকার, রিজিওনাল সেলস ম্যানেজার নজরুল ইসলাম ও নিকুঞ্জ ওয়ালটন প্লাজার ম্যানেজার সুমন মোল্লা উপস্থিত ছিলেন। ওয়ালটন বলেছে, সিজন-২০ এ ইয়াসিন ছাড়াও কেরানীগঞ্জের জিঞ্জিরার তাজুল ইসলাম মিশু ও হবিগঞ্জের নোয়াবাদের মোস্তফা আহমেদ ওয়ালটনের এসি কিনে ২০ হাজার টাকা করে ক্যাশ ভাউচার পেয়েছেন। সম্প্রতি তাদের হাতেও ‘ক্যাশ ভাউচার’ তুলে দেওয়া হয়েছে। ক্যাশ ভাউচার পাওয়ার প্রতিক্রিয়ায় ডা. ইয়াসীন বলেন, “যে কোনো পণ্য কেনায় সবসময় দেশীয় প্রতিষ্ঠানকে প্রাধান্য দেই। বিদেশি পণ্যের বদলে দেশীয় ভালো মানের পণ্য কেনার পরিকল্পনা করি। ওয়ালটনের এসি কিনে ১ লাখ টাকার ক্যাশ ভাউচার পাব সেটা ভাবিনি।” ওয়ালটন থেকে পাওয়া উপহারের ক্যাশ ভাউচার দিয়ে দেড় টনের আরেকটি এসি এবং আরও কিছু ইলেকট্রনিক্স পণ্য কিনবেন বলে জানান তিনি। ওয়ালটন এসির ব্র্যান্ড ম্যানেজার খলিলুর বলেন, এখন ওয়ালটন এসির এক্সচেঞ্জ অফারে যে কোনো ব্র্যান্ডের নতুন কিংবা পুরানো এসি বদলে নতুন ওয়ালটন স্প্লিট এসি ২৩ হাজার টাকা এবং কমার্সিয়াল এসি ৪২ হাজার ৪৮০ টাকা পর্যন্ত ছাড়ে কিনতে পারছেন গ্রাহকরা।

সুখবরের মেসেজ পাওয়ার পরদিনই তার হাতে উপহারের ভাউচার তুলে দেওয়া হয়।